গত সোমবার দিল্লি পুলিশ আন্তর্জাতিক গাঁজা পাচার চক্রে জড়িত থাকার সুবাদে গ্রেফতার করে। পুলিশের অভিযোগ, সুদূর মার্কিন দেশ থেকে গাঁজা আনার কাজে যুক্ত ছিল তারা।
এই ধরনের অপরাধ দমনে দিল্লি পুলিশ তৎপর হবে, স্বাভাবিক। ফলে তারা একটি প্রেসবার্তাও তৈরি করে এই অপরাধীদের অপরাধ সংক্রান্ত তথ্য দিয়ে। আর সেই প্রেস রিলিজটি ছড়িয়ে পড়তেই পেটে খিল নেটিজেনদের।
প্রেস রিলিজে দিল্লি পুলিশ অপরাধীদের থেকে উদ্ধার হওয়া বিভিন্ন ব্র্যান্ডের গাঁজার নাম ও প্রভাব উল্লেখ করেছে। যেমন একটি ব্র্যান্ড ‘বাবা খুশ’, সেটি সেবনে নাকি অন্তরাত্মা খিলখিলিয়ে উঠবে। রয়েছে ‘পাইনঅ্যাপেল এক্সপ্রেস’, সেটি নাকি আত্মাকে প্রশান্তি দেবে। ‘এলিয়েন ওজি’, এই ব্র্যান্ডের গঞ্জিকা সেবনে, নিজের শ্লেষে নিজেই হেসে উঠবেন।

দেখুন সেই বার্তা—

In a press release, @DelhiPolice have shared names of imported ganja and their effects.
Contagious laugh, seeking inner peace, always there for you are some of the effects.
:P pic.twitter.com/ocHYvyEHjj
— Hemani Bhandari (@HemaniBhandari) December 31, 2018

 
 
এ হেন বার্তায় হাসির ধুম পড়ে গিয়েছে ফেসবুকে। প্রসঙ্গত মার্কিন দেশে অনেক জায়গাতেই মারিজুয়ানা-জাতীয় মাদক বেআইনি না হলেও ভারতে তা সেবন-বহন নিষিদ্ধ। সেক্ষেত্রে পুলিশি তৎপরতাও প্রশংসনীয়। তবে এই তৎপরতা রসিকতার পর্যায়ে পৌঁছে গিয়েছে, কেন না গাঁজার গুণের বহরে মুগ্ধ নেটিজেনরা বলছেন, এক বার চেখে দেখলে হতো।